**József Attila tájversei**

József Attila 1905-ben született Budapesten, apja József Áron, anyja Pőcze Borbála volt. Testvérei: Jolán és Etel. Apja korán elhagyta a családot, és többet nem tért vissza, ezután egyre mélyebb nyomor köszönt a családra. Attila és Etel menhelyre kerülnek Öcsödre. anyja meghal rákban, Jolán férjei segítettek: Pászti Elemér és Makai Ödön, aki később taníttatta. Tanulmányait Makón, Szegeden és Bécsben folytatta. Nagyon fiatalon, 32 évesen végett vetett életének.

A tájköltészet visszatérő motívum és uralkodó témaválasztás a magyar irodalomban. Többek között Petőfi Sándor, Ady Endre, Vajda János és Juhász Gyula költészetében játszottak meghatározó szerepet a tájleíró versek. József Attila tájköltészete újszerű volt több ok miatt is.

József Attila tájverseiben gyakori lakóhelye, a **külváros** bemutatása. (*Külvárosi éj, A város peremén*). Ez a közeg alkalmas leginkább a társadalmi mondanivaló kifejezésére, a sivárság és a kapitalista világ leírására. De ha vidéki tájról ír, (*Holt vidék, Téli éjszaka*) a mondanivaló akkor is szigorúan alá van rendelve a cselekménynek, nem a táj szépsége a lényeg, mint Petőfi lírájában. Ez az **újszerű tájleírás**.

A táj motívumában a valóság elemeinek több rétege, síkja van. A Külvárosi éj-ben a vers előrehaladtával a költő egyre többet mutat meg a környezetből. Ezt az általa elnevezett **szerpentin hasonlatban** fejti ki. Mindig a valóság más és más szeletét, síkját látjuk a szerpentinen fölfele haladva, de egyre többet. József Attila tájverseire jellemzők a **komplex képek,** ahol kettőnél több valóságsík van jelen. Példa a komplex képre:

*,,Nedves, tapadós szeled mása*

*szennyes lepedők lobogása,*

*óh éj!*

*Csüngsz az égen, mint kötelen*

*foszló perkál s az életen*

*a bú, óh éj!”*

*(Külvárosi éj)*

Itt öt kép, öt sík mosódik egymásra.

Jellemző motívuma tájleíró verseinek a sivár külvárosi tájon kívül az **éjszaka**. Itt az éjszaka az elmélkedés, a számvetés időszaka, ez az a pont ahol a költő önmagát is belehelyezi a versbe (,,*A város peremén, ahol élek”*). Viszont a fegyelmezettségre, éberségre is felszólít: ez a virrasztás időszaka is (*Téli éjszaka:* *,,Légy fegyelmezett!”)* Ez a munkásmozgalomhoz fűzött szimpátiájának tudható be, csakúgy, mint *A város peremén*-ben, ahol a munkásosztály közeli győzelmét jósolja. Ebből láthatjuk, hogy a forradalmi látomás is megjelenik a külvárosi éjszakák leírásában. A költő magatartása szemlélődő. Tárgyiasság, objektív, személytelen kifejezésmód(*Holt vidék*). **A lírai tartalom a tárgy, a jelenség leírása, a többletjelenség csak az értelmezés után bontakozik ki**.

*Külvárosi éj*

*A város peremén*

*Téli éjszaka*

*Holt vidék*